Americanul Ilia Malinin a cucerit sâmbătă medalia de aur la Campionatele Mondiale de patinaj artistic de la Montreal, din Bell Centre. În vârstă de 19 ani, Ilia a reușit un cvadruplu axel pe durata programului liber ales (e singurul din lume care poate executa această săritură).
Patinatorul Ilia Malinin, campion mondial la doar 19 ani
Cu un total de 333.76 puncte, Malinin i-a devansat pe japonezul Yuma Kagiyama (309.65 puncte) și pe francezul Adam Siao Him Fa (284.39 puncte).
Americanul este campionul mondial al juniorilor, titlu cucerit la ediția din 2022.
"Nici nu mi-am dat seama ce se întâmplă (n.r. după victorie). Am încercat doar "să zbor" prin programul cu care m-am prezentat", a spus Ilia Malinin după cucerirea medaliei de aur.
"Voi concura ani de zile împotriva lui (n.r. a lui Malinin). Dacă la următoarea competiție vom fi amândoi la capacitatea de 100% nu cred că voi reuși să câștig împotriva lui", a fost de părere niponul Yuma Kagiyama, în vârstă de 20 ani.
1 Ilia Malinin (SUA) 333.76 puncte / aur
2 Yuma Kagiyama (Japonia) 309.65 / argint
3 Adam Siao Him Fa (Franța) 284.39 / bronz
Evoluția lui Ilia Malinin
Sursa video: Eurosport